Dalsfjorden
Store norske leksikon,Geografi,Norges geografi,Vestland,Fjaler
Dalsfjorden er en fjord i Fjaler og Askvoll kommuner i Vestland fylke. Den er en smal fjordarm som skjærer seg inn østover innenfor Vilnesfjorden i Askvoll. Lengde inkludert Vilnesfjorden er 40 kilometer fra Vilnes på Atløy.
Vilnesfjorden har en bredde på 3,5 kilometer. Ved Straumsnes snevrer den inn, og den egentlige Dalsfjorden har en bredde på 0,5–1,0 kilometer. I fjordbotnen munner Gaula ut. På sørsiden av fjorden ligger tettstedet og administrasjonssenteret Dale. Dalsfjordsambandet Dalsfjordbrua er ei veibru over Dalsfjorden som en del av Dalsfjordsambandet på fylkesvei 609. Den åpnet 14. desember 2013. På vestsiden av brua går veien inn i Ottersteintunnelen og på østsiden i Nishammartunnelen. Kart  Les mer i Store norske leksikon Fjaler Askvoll Vestland Gaula  Vilnes  Dale